Ved siden av opplysninger om eiendomsforhold rundt i landet, hadde matrikkelen av 1886 stor betydning for fornorskningen av lokale stedsnavn. Etter 434 års union med Danmark var de gammelnorske stedsnavn erstattet med danske varianter. Utover på 1800-tallet var det en viktig del av nasjonsbyggingen at norske stedsnavn erstattet de danske. I så henseende var matrikkelen av 1886, sammen med matrikkelen av 1903 viktige for overgangen fra danske til norske skrivemåter for stedsnavn i Norge.